Adroddiad Blynyddol Cyngor Cymuned Llangwyryfon 2021-22 Cynghorwyr a Chyfarfodydd

Nifer – 8

Dylan Davies – Cadeirydd Mai 2021 – Mai 2022

Lynn Davies – Swyddog Ariannol Cyfrifol

Angharad Evans

Huw Griffith

Angharad Jenkins

Islwyn Jones

Fred Jones

Margaret Lewis

Clerc (cyflogedig) – Delyth Lewis ccllangwyryfon@gmail.com

Dim un o’r Cynghorwyr yn hawlio tâl

Fel arfer cynhelir cyfarfod unwaith y mis ar y trydydd nos Iau yn y mis ar wahan i fisoedd Awst a Rhagfyr. Gellir newid y drefn mewn amgylchiadau arbennig.

Cynhelir y Cyfarfod Blynyddol yn mis Mai ac mae’r cyfarfodydd i gyd yn agored i’r cyhoedd.

Ni chynhaliwyd cyfarfod mis Mehefin 2021 na mis Ionawr 2022 oherwydd cyfyngiadau Cofid ac ni chynhaliwyd cyfarfod mis Tachwedd 2021 am nad oedd digon o gynghorwyr yn bresennol ac ni chynhaliwyd cyfarfod mis Ebrill 2022 oherwydd etholiadau.

Cyhoeddir cofnodion ar wefan y Cyngor gyda chyfieithiad Saesneg ac adroddiad yn y Papur Bro ‘Y Ddolen’

Mae pob un o’r Cynghorwyr yn medru Cymraeg.

Ariannol

9 Mai 2022

Cyfrifon Ariannol Cyngor Cymuned Llangwyryfon 2021/2022

Cyfrif Cyfredol

Derbyniadau Taliadau

Mewn llaw 1/4/2021 1972.91 Archwiliwr Mewnol 100

Praesept 3012.00 Yswiriant 258.73

Tâl Mynwentydd 600.00 Torch Pabi Coch 20

Aelodaeth Un Ll Cymru 91

Cyflog Clerc 1200

Tâl Mynwentydd 600

Treuliau Clerigol 54

Rhoddion S137 2800

Ystafelloedd Cyfarfod 45

Mewn Llaw 31/3/2022 416.18

5584.91 5584.91

Yn y banc 31/3/2022 £816.18

Siec 814 £300, 819 £100 heb eu cyflwyno

Cronfa Gymunedol

Derbyniadau Taliadau

Mewn llaw 1/4/2021 20205.48 Cyweirio 60

Edf Fferm wynt 1625 Rhoddion 6950

Cronfa Llety’r Bugail 2500 Mewn llaw 31/3/2022 17520.48

Diddymwyd siec 194 200

24530.48 24530.48

Yn y banc 31/3/2022 18020.48

Siec 208 £500 heb ei chyflwyno

Gwiriwyd y cyfrifon gan yr archwiliwr mewnol a’u cymeradwyo gan y Cyngor cyn eu hanfon at Audit Wales.

Pob taliad yn cael ei awdurdodu gan y Cyngor cyn ei dalu.

Paratoir amcangyfrifon o’r gwariant posibl cyn pennu’r praesept a thaliadau S137.

Cyhoeddir y balans o’r gyfriflen banc ym mhob cyfarfod.

Gweithgareddau

Allan o’r Cyfrif Cymunedol rhannwyd yr arian a dderbynnir o’r melinau gwynt i holl sefydliadau a chymdeithasau’r gymuned.

Rhoddwyd sylw i Geisiadau Cynllunio ger Talwrn Llyn, Wern Fach, Llys Helyg, Troed y Rhiw, Rhosmaen. Mynegwyd gwrthwynebiad i’r cais ger Talwrn Llyn ond dim gwrthwynebiad i un o’r lleill.

Tynnwyd sylw’r Cyngor Sir at arwydd pentref Trefenter, goleuadau rhybudd ysgol, cyflwr y Llwybr Bach, arwynebedd Lôn Sais, arwydd ger Esgair.

Cyflawniadau

I warchod natur a bioamrywiaeth, torrir y rhan o’r hen fynwent sydd yng ngofal y Cyngor Cymuned ond unwaith y flwyddyn.

Sicrhawyd arwyddion ynglŷn â chodi baw cŵn.

Rhoddwyd cyfraniad i’r Clwb Garddio er mwyn parhau i gynnal Gardd yr Ysgol.

Gosododd Cadeirydd y Cyngor dorch pabi coch wrth y gofeb yn ystod gwasanaeth Sul y Cofio.

Cyweiriwyd to’r cysgodfan bws yn y pentre

Asedau’r Cyngor : Cysgodfan Bws yn y pentre, Polyn Fflag, ciosg ffôn ger Moriah, Cofeb Rhyfel, hysbysfwrdd yn y pentre, a Threfenter ger Hafod Newydd, a ger Moriah